Na osnovu člana 20a. Zakona o radu („Službene novine Federacije BiH“, broj: 26/16 i 89/18), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), člana 5. Pravilnika o radu JZU Dom zdravlja Živinice i Odluke o potrebi prijema u radni odnos broj: 02-677/25 od 03.07.2025. godine, JZU Dom zdravlja Živinice, raspisuje

JAVNI OGLAS
za prijem u radni odnos na neodređeno vrijeme

Javni oglas se raspisuje za prijem u radni odnos na neodređeno vrijeme, bez probnog rada, za radno mjesto:
1. Doktor medicine pedijatar -  jedan izvršilac,
Kratak opis poslova:
Vrši ljekarske preglede kojim se utvrđuje postojanje ili nepostojanje tjelesnih, odnosno psihičkih bolesti, oštećenja ili anomalija te vrši procjenu takvih stanja pomoću medicinskih dijagnostičkih instrumenata, postupaka i sredstava;  određuje vrstu i način liječenja, prati tok liječenja: obavlja konsultativne i konzilijarne preglede; utvrđuje potrebu i upućuje na  dijagnostička i funkcionalna ispitivanja; radi na sprečavanju bolesti, zdravstvenom odgoju; propisuje  lijekove i medicinska sredstva u skladu sa propisima; izdaje liječnička uvjerenja, svjedodžbe, potvrde i mišljenja, izvode iz medicinske dokumentacije; daje prijedlog za privremenu radnu nesposobnost lica koje njeguje malodobnog člana uže porodice; vrši pregled novorođenčeta, dojenčeta, djeteta; vrši sistematske preglede; vrši pregled djeteta prije upućivanja djeteta u ustanovu za kolektivni boravak; vrši pregled djece u svrhu imunizacije; vrši individualne ili grupne poduke roditelja/staratelja,  savjetovanje roditelja, staratelja, nastavnika, bolesnika ili drugog lica; ostvaruje komunikaciju sa socijalnim, obrazovnim i drugim sektorima; vodi propisanu medicinsku dokumentaicju i evidenciju; obavlja i druge poslove u okviru svog zvanja i struke. 
Kandidati moraju ispunjavati opće uslove: 
· da su državljani Bosne i Hercegovine, 
· da su zdravstveno sposobni za obavljanje poslova za koje se prijavljuju.
Kandidati moraju ispunjavati posebne uslove:
- VSS ili drugi ciklus visokog obrazovanja 360 ECTS bodova, Medicinski fakultet, doktor medicine; položen specijalistički ispit iz pedijatrije; položen stručni ispit; važeća licenca za samostalan rad.
Ispunjenost općih i posebnih uslova Javnog oglasa računa se danom predaje prijave na Javni oglas.
Prilikom prijave na Javni oglas, kandidati su obavezni dostaviti uredno popunjen i potpisan PRIJAVNI OBRAZAC (može se pronaći na web stranici JZU Dom zdravlja Živinice www.dz-zivinice.ba ili preuzeti u prostorijama JZU Dom zdravlja Živinice) i uz isti dostaviti sljedeću dokumentaciju kao dokaz o ispunjavanju općih i posebnih uslova:
· izvod iz matične knjige rođenih; 
· uvjerenje o državljanstvu (ne starije od šest mjeseci); 
· CIPS - Obavijest o evidenciji prebivališta/boravišta (PBA-3 obrazac);
· diplomu o završenom medicinskom fakultetu, 
· uvjerenje o položenom stručnom ispitu, 
· uvjerenje o položenom specijalističkom ispitu iz pedijatrije, 
· licencu za samostalan rad.
Kandidati mogu ostvariti pravo na prvenstvo pri zapošljavanju u skladu sa Zakonom o dopunskim pravima branilaca i članova njihovih porodica ("Službene novine Tuzlanskog kantona", broj: 10/20, 14/22 i 9/23) ako uz PRIJAVNI OBRAZAC dostave dokaz da se nalaze na evidenciji Službe za zapošljavanje kao nezaposlena osobe (ne stariji od mjesec dana od dana raspisivanja Javnog oglasa), zatim dokaz (potvrdu, uvjerenje) kojim dokazuje status branioca ili člana porodice  branioca i ovjerenu izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju.
Popunjen prijavni obrazac, zajedno sa traženim dokumentima, kandidati dostavljaju u zatvorenoj koverti, putem pošte ili lično,  na adresu: JZU Dom zdravlja Živinice, Ul. Alije Izetbegovića br. 17, 75270 Živinice, sa naznakom “Prijava na javni oglas za prijem u radni odnos na neodređeno vrijeme za radno mjesto doktor medicine pedijatar – Ne otvaraj“
Rok za prijavu kandidata na Javni oglas je osam dana od dana njegove objave u dnevnom listu „Dnevni avaz“. Svi dokumenti koji se dostavljaju uz prijavu na Javni oglas moraju biti u originalu ili ovjerenoj fotokopiji. Neuredne, nepotpune i neblagovremene prijave neće se uzimati u razmatranje. Proces izbora kandidata za prijem u radni odnos provešće se  održavanjem pismenog i usmenog ispita. Komisija za izbor kandidata za prijem u radni odnos će pisanim putem obavijestiti kandidate, čije su prijave uredne, potpune i blagovremene, o mjestu i vremenu održavanja pismenog ispita.  
Izabrani kandidati će biti u obavezi da, najkasnije u roku od osam dana od dana konačnosti odluke o prijemu u radni odnos, dostave ljekarsko uvjerenje kao dokaz da njihovo zdravstveno stanje odgovara uslovima radnog mjesta za koje su izabrani. 
JZU Dom zdravlja Živinice nema obavezu vraćanja dokumentacije kandidatima.
DIREKTOR
Primarijus
Doc.dr.med.sc Hidajet Rahimić, 

